Marrëdhëniet Obama-Netanjahu
Presidenti Obama dhe kryeministri izraelit ndeshen me sfidën e përmirësimit të marrëdhënies mes tyre
Shtetet e Bashkuara dhe Izraeli janë aleatë në ngushtë, por udhëheqësit e tyre kanë patur një marrëdhënie të vështirë gjatë katër viteve të fundit. Në vazhdim i hedhim një vështrim mosmarrëveshjeve mes Presidentit amerikan Barak Obama dhe kryeministrit izraelit Benjamin Netanjahu. Mosmarrëveshja e parë e rëndësishme mes presidentit Obama dhe kryeministrit izraelit Netanjahu filloi në Kairo, në vitin 2009. Përmes një fjalimi drejtuar botës arabe, zoti Obama kritikoi politikën e Izraelit për ndërtimin e vendbanimeve hebraike në Bregun Perëndimor, ku palestinezët duan të kenë shtetin e tyre. Disa ditë më vonë, zoti Netanjahu u përgjigj, duke thënë se Izraeli duhet t’i lejojë kolonët “të kenë një jetë normale”, një eufemizëm ky për ndërtimin e banesave të reja. Në vitin 2010, Izraeli miratoi ndërtimin e shtëpive të reja në Jeruzalemin Lindor, për të cilin palestinezët thonë se është tokë e tyrja, ndërsa nënpresidenti Joe Biden po vizitonte vendin. Zoti Biden e dënoi këtë vendim, me kërkesën e zotit Obama. Zoti Netanjahu reagoi. tha zoti Netanyahu. Ditën tjetër, kur kryeministri Netanjahu shkoi në Shtëpinë e Bardhë, Presidenti Obama e trajtoi atë me një farë mospërfilljeje. Për takimin nuk pati asnjë foto zyrtare. Aaron David Miller, i qendrës Woodrow Wilson për Studime Ndërkombëtare, thotë se këto incidente ishin shenja të keqësimin të marrëdhënieve mes dy udhëheqësve. Zoti Obama i solli zotin Netanjahu dhe presidentin palestinez Mahmud Abas në Shtëpinë e Bardhë për bisedime për paqen në shtator të vitit 2010. Por nisma dështoi, ndërsa zoti Netanjahu i dha fund pezullimit të ndërtimeve të reja në Bregun Perëndimor dhe zoti Abbas, si protestë refuzoi t’i vazhdonte bisedimet. Tensione të reja u shfaqën në korrik të vitit 2012, kur zoti Netanjahu përshëndeti kandidatin republikan për president, Mit Romni, kritik i politikës së zotit Obama ndaj Izraelit. Përkrahësit e Presidentit Obama e akuzuan udhëheqësin izraelit se ishte duke mbajtur anë në zgjedhjet presidenciale të Shteteve të Bashkuara. Përkrahësit e zotit Netanyahu drejtuan të njëjtat akuza kundër presidentit amerikan, para zgjedhjeve në Izrael në muajin janar. Pasi zotit Netanyahu i kërkuan të formojë një koalicion qeveritar, Presidenti Obama ra dakord të bëjë vizitën e tij të parë presidenciale në Izrael. Zoti Miller thotë se pavarësisht nga mosmarrëveshjet mes dy udhëheqësve, aleanca amerikano-izralite nuk është dobësuar. Presidenti Obama e ka pranuar ftesën e zotit Netanyahu për darkë në Jerusalem, ku bota do të shohë me këtë rast, nëse dy burrat e shtetit do të mund t’i afrohen arritjes së paqes në Lindjen e Mesme.